Gorm Lokdam, ejer af Kokkedal Slot, har ansøgt Jammerbugt Kommune om at få lov til at lave en gravplads til urner i sin private skov ved slottet. Men onsdag vendte Økonomiudvalget tommelfingeren nedad. Havde Jammerbugt Kommune givet tilladelse til, at der kunne anlægges en gravplads ved Kokkedal Slot, så var det kommunen, der stod med det overordnede ansvar for drift og vedligeholdelse. Og det var der altså ikke stemning for.
Ejeren af Kokkedal Slot, Gorm Lokdam, har fået nej til at lave en gravplads til urner i sin private skov ved slottet.